
KORRALDUS

Narvas

Sotsiaalteenuste arendamiseks määratud 

vahendite kasutamine lapsehoiuteenuse arendamisele (ruumide remont)

1. ASJAOLUD JA MENETLUSE KÄIK 

Vastavalt 13.06.2007.a. määrusele nr 769 Narva Laste Varjupaik võis vastu võtta lapsi vanuses 0.aastat kuni 18. aastani, kuid Narva Laste Varjupaik ei võtnud vastu puuetega lapsi. 

Laste Varjupaik laiendab oma teenuseid ja valmistub avama puuetega laste ööpäevaringset rehabiliteerimisosakonda. Kui sotsiaalhoolekande asutus pakume me lastele ajutist ööpäevaringset abi, toetust ja kaitset.

Ööpäevaringne rehabiliteerimisosakond luuakse komplekseks sotsiaalseks rehabiliteerimiseks puuetega laste peredele.

Ööpäevaringse rehabiliteerimisosakonna põhisuundadeks on:

· sotsiaalne ja psühholoogiline toetus,

· sotsiaalne ja pedagoogiline abi,

· sotsiaalne, keskkondlik orientatsioon,

· sotsiaalne olmetoetus,

· korrektsiooniline abi,

· kehaline tervistusabi.

Puuetega laste ööpäevaringse rehabiliteerimisosakonna avamiseks on vajalik teostada  ruumide remont. Palume eraldada 100 000 krooni. Eelarve lisatud. 

Vastavalt Vabariigi Valitsuse 07.veebruari 2008.a. määrusele nr. 44 „2008.aasta riigieelarve seaduses“ kohaliku omavalitsuse üksustele jooksvateks kulutusteks tasandusfondi määratud eraldiste jaotamise ulatuses tingimused kord ja jaotus“ § 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Lapsehoiuteenus on lapse seadusliku esindaja toimetulekut või töötamist toetav teenus. Seega võib lapsehoiuteenuse arendamise kulusid lugeda sotsiaalteenuste arendamise kuludeks.

2 ÕIGUSLIKUD JÄRELDUSED

Vastavalt Narva Linnavolikogu 06.03.2008. otsusele nr 60 „2008. aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalametil kasutada sotsiaaltoetust ning teenuste osutamiseks ja arendamiseks riigieelarvest määratud vahendeid lapsehoiuteenuse arendamiseks kuni 100 000 krooni (ruumide remont).

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

